Във връзка с внесено уведомление с вх. № ОВОС-1022/14.04.2026г. за ИП: „Автомивка и жилищно застрояване, в т.ч. и изграждане на сондажен кладенец“, в ПИ 00702.18.1769 и ПИ 00702.18.1770, землище на гр. Асеновград, община Асеновград, област Пловдив и писмо изх. № ПУ-01-676-1/29.05.2026г. на Басейнова Дирекция Източнобеломорски район Пловдив, с възложител: Б. КАРАГАРЕН, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:
І. Относно приложимата процедура по реда на глава шеста на Закона за   опазване на околната среда (ЗООС)
	Инвестиционното предложение е свързано с обединяване на ПИ с идентификатори 00702.18.1769 и 00702.18.1770 по КК на гр. Асеновград, обл. Пловдив, като ще се обособи едни нов парцел за автомивка и ниско жилишно застрояване. В урегулирания парцел ще се построи една жилищна cграда и четири клетки за миене на коли на самообслужване. Имота ще се водоснабдява от съществуващата водопроводна мрежа на гр. Асеновград. За захранване на автомивката с вода ще бъде изграден сондажен кладенец с дълбочина до 40 метра. Необходимото водно количество при работа на автомивката ще е от 80 до 100 л/мин. Отпадъчните води ще се отвеждат в съществуващата канализационна мрежа. Така заявеното ИП попада в обхвата на т.2, буква „г“ от Приложение № 2 от Закона за опазване на околната среда /ЗООС/ и на основание чл. 93, ал. 1, т. 1 от същия закон подлежи на преценяване на необходимостта от извършване на ОВОС.

ІІ. Относно приложимата процедура по реда на чл. 31 от Закона за биологичното разнообразие (ЗБР)
        Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0001031 „Родопи Средни“.

[bookmark: _GoBack]ІІІ. Обръщаме внимание, че БД ИБР е изразила становище за допустимост от гледна точка на ПУРБ (2022-2027г.) и ПУРН (2022-2027г.) на ИБР, Закона за водите и подзаконовите актове към него за горецитираното ИП. Направено е и заключение за приложимостта на чл. 93, ал. 9, т. 3 от ЗООС (за инвестиционни предложения може да се провежда задължителна ОВОС, без да се извършва преценка), тъй като ИП попада в обхвата на чл. 156е, ал.3, т.3, буква „а“ от Закона за водите. В конкретния случай, за подземното водно тяло с код BG3G00000NQ018 е налично черпене от подземни води надхвърлящо 60 на сто от разполагаемите ресурси за предходната година и в този случай:
Съгласно чл. 93, ал. 9, т. 3 от ЗООС, Ви информираме, за възможност да се проведе задължителна ОВОС, без да се извършва преценка. 
      При избор за провеждане на задължителна ОВОС, следва:
·  Изработване на задание за обхват и съдържание на доклада по ОВОС по реда на чл. 10 от Наредбата за ОВОС. Провеждане на консултации по заданието с БД ИБР Пловдив, РЗИ Пловдив, РИОСВ Пловдив, „ВиК“ ЕООД гр. Пловдив, други специализирани ведомства и засегната общественост. 

Копие на писмото е изпратено до Община Асеновград и БД ИБР-Пловдив
Отговорено от РИОСВ-Пловдив на 10.06.2026г.
 

